**PROTOKOL**

 **O ORGANIZACIJI RADA OŠ „DR. STJEPAN ILIJAŠEVIĆ“ ORIOVAC U ŠKOLSKOJ GODINI 2020./ 2021. U VRIJEME PROGLAŠENJA PANDEMIJE COVID-19**

Ovaj protokol vrijedi za učenike, djelatnike i posjetitelje Osnovne škole „Dr. Stjepan Ilijašević“ Oriovac za vrijeme nastave u školi od 7. rujna 2020. godine. Mjere su izrađene prema *Uputama*  *za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021.* Hrvatskog zavoda za javno zdravstvo i *Modela i preporuka za rad u uvjetima povezanima s COVID-19* Ministarstva znanosti i obrazovanja Republike Hrvatske.

**OBVEZE PRIJE DOLASKA U ŠKOLU**

1. Roditelji/skrbnici imaju obavezu izmjeriti tjelesnu temperaturu učeniku svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta. Učenici viših razreda mogu sami izmjeriti temperaturu.
2. Vrijednost izmjerene temperature prije polaska u školu roditelj/učenik je dužan upisati u posebnu bilježnicu i pokazati je dežurnom učitelju ili svojoj učiteljici razredne nastave na ulasku u školu.
3. Osigurati djetetu paketić papirnatih maramica za nos i staviti ga u školsku torbu, kao i bočicu s običnom vodom.
4. Učenici predmetne nastave moraju ponijeti maske za lice. Maske trebaju biti oprane i spremne za korištenje.
5. Svi djelatnici obavezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine.
6. Kod dolaska na posao svi djelatnici se moraju pridržavati svih propisanih epidemioloških mjera kod korištenja javnog prijevoza, te koristiti maske u slučaju prijevoza osobnim automobilom s više djelatnika u automobilu i izbjegavati bilo kakav fizički kontakt kod putovanja u/iz škole.

**DOLAZAK/ ODLAZAK U ŠKOLU**

1. Djeca u školu dolaze sama, organiziranim prijevozom ili u pratnji roditelja.
2. Učenici putnici dolaze u školu u dvije vožnje. Prva vožnja je za učenike iz daljih područja, a druga vožnja je za sve ostale učenike. U autobusu učenici nose maske i svaki učenik uvijek sjedi sam na istom mjestu.
3. U školu je iznimno dozvoljen ulazak samo jednom roditelju u pratnji učenika 1. razreda ili djetetu s teškoćama u razvoju koji nema osiguranu podršku pomoćnika u nastavi i ne može samo ući u školu, o čemu odlučuje ravnatelj na zahtjev roditelja 1. razreda ili roditelja učenika s teškoćama. Roditelj koji ulazi u školu obvezan je držati razmak od 1,5 metra u odnosu na druge učenike/djelatnike škole i u školu obvezno ulazi s maskom.
4. Dijete u školu ne smije dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.
5. Roditelji/skrbnici koji dovode i odvode djecu u školu to čine na način da ne ulaze u školu, osim ako je to neophodno zbog iznimno opravdanih razloga ili je roditelj učenika 1. razreda ili je roditelj učenika s teškoćama u razvoju, već dolaze do ulaza u školsko dvorište pri čemu zadržavaju distancu od najmanje 1,5 metra u odnosu na druge roditelje/skrbnike i djecu. Roditelji i djeca iz istog kućanstva ne moraju držati distancu.
6. Prije ulaska u školu učenik stavlja masku na lice (maske za lice je potrebno nositi pravilno i to tako da cijelo vrijeme prekrivaju usta i nos), a pri samom ulasku u školu dezinficira potplate obuće i ruke. Na ulazu u Školu učenici se preobuvaju držeći se razmaka, kreću se zadanom rutom, obuću ostavljaju ispred svog razreda, a prije ulaska u razred, a nakon preobuvanja, peru ruke vodom i sapunom.
7. Učenici su smješteni u matičnim učionicama i ne mijenjaju učionice. Raspored učionica je kako slijedi: **5.a** je u učionici Vjeronauka, **5.b** u učionici Likovne kulture, **6.a** u učionici Engleskog jezika, **6.b** u učionici Hrvatskog jezika 1, **7.a** u učionici Hrvatskog jezika 2, **7.b** u učionici Povijesti, **8.a** u učionici Fizike, a **8.b** učionici Biologije. **5.k** je u učionici 5.k, **6.k** je u učionici 6.k, **7.k** je u učionici 7.k, a **8.k** je u STEM učionici. Učenici razredne nastave u matičnoj školi su u svojim učionicama/razredima (1.a,2.a,3.a,4.a). U Područnoj školi Slavonski Kobaš i Brodski Stupnik učenici 1. i 2. razreda se izmjenjuju u jednoj učionici ovisno o smjeni, a učenici 3. i 4. razreda se izmjenjuju u drugoj učionici ovisno o smjeni.
8. Sanitarni čvorovi za pojedine razredne odjele u matičnoj školi su odvojeni kako slijedi: svi učenici predmetne nastave koji su u prizemlju koriste samo sanitarni čvor u prizemlju, a učenici koji su smješteni u učionice na katu koriste samo sanitarni čvor kod dvorane. Učenici razredne nastave koriste sanitarni čvor za razrednu nastavu. Učenici od 5. do 8. razreda u područnoj školi u Slavonskom Kobašu koriste sanitarni čvor na katu, a učenici razredne nastave sanitarni čvor u prizemlju. U jednom sanitarnom čvoru istovremeno mogu biti najviše tri učenika.
9. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicima.
10. U školu učenici ulaze prema unaprijed utvrđenom rasporedu po razredima i samo u vrijeme koje je utvrđeno za ulazak njihovog razreda. Ulazak učenika u školu i odlazak do razreda nadziru razredne učiteljice, odnosno učitelji koji s razrednim odjelom imaju prvi i zadnji nastavni sat.
11. Nakon zadnjeg sata učitelj izvodi razred u kojem se nalazi po utvrđenoj ruti bez miješanja s drugim razredima te ispraća učenike iz škole, a učenike putnike uvodi u autobus. Učitelj s drugom skupinom učenika putnika čeka povratak autobusa i drugu/treću vožnju. Učenici putnici koji ranije završe nastavu, pod stalnim su nadzorom učitelja na propisanom razmaku u holu škole ili u školskom dvorištu ovisno o vremenskim uvjetima.
12. Učenici uzimaju obuću/jakne i preobuvaju se ispred učionice.
13. Djelatnici i posjetitelji pri ulasku u Školu dezinficiraju potplate i ruke. Anita Čaldarević ili Zlata Jurišić te po potrebi Dagmar Kratofil u **matičnoj školi**, Marijana Lužanac ili Marko Jagodar u 1. smjeni, Marija Jagodar ili Marko Jagodar u 2.smjeni u **PŠ Slavonski Kobaš**, a u **PŠ** **Brodski Stupnik** u 1. smjeni Ankica Barac dok u 2.smjeni sami učitelji, mjere temperaturu bezkontaktnim toplomjerom i unose podatke u evidenciju na ulazu u školu. U evidenciju se također upisuje ako netko ima respiratorne probleme.
14. Prilikom ulaska i izlaska iz škole potrebno je izbjegavati zadržavanje i grupiranje na ulazu u školu.

**BORAVAK UČENIKA U ŠKOLI I UČIONICI**

1. Učenici bi trebali što je više moguće održavati distancu (fizičku udaljenost) od drugih učenika i odraslih (preporučeno 1,5 m).
2. Tijekom boravka u školi učenik **isključivo boravi u svom razrednom odjelu** i ne miješa

 se s učenicima iz drugih razrednih odjela.

1. Učenik prostoriju u kojoj boravi njegov razredni odjel smije napustiti samo u slučaju odlaska na toalet, odlaska ravnateljici ili stručnim suradnicama, pranja ruku ili izlaska u dvorište škole radi aktivnosti na otvorenom i to isključivo na način da se ne miješa s učenicima iz drugih razreda.
2. Prilikom prolaska kroz zajedničke prostorije (hodnik/hol/toaleti/dvorana) učenici su dužni prolazak skratiti na minimum, nepotrebno ne dodirivati površine ili predmete i kretati se po unaprijed dogovorenoj ruti kretanja.
3. Učenici trebaju redovito i pravilno **prati ruke prije ulaska u svoju učionicu, prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo.**
4. Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
5. Preporuča se i potiče učenike da ne dodiruju usta, nos, oči i lice kao i da ne stavljaju ruke i predmete u usta. Učenici ne bi trebali dijeliti čaše, šalice, drugo posuđe i pribor za jelo s drugim učenicima. Svaki učenik sam postupa sa svojom odjećom i obućom, školskim priborom, torbama i knjigama te ih ne dijeli s ostalim učenicima i ne dodiruje i ne uzima stvari drugih učenika.
6. Učenici u razrednoj nastavi ne nose zaštitne maske, osim po potrebi kod ulaza i izlaza iz škole te u slučaju izrazito vulnerabilnih (osjetljivih) učenika kojima je nošenje maske preporučio liječnik.
7. Učenici predmetne nastave matične škole, svi učenici PŠ Brodski Stupnik i svi učenici PŠ Slavonski Kobaš užinu/jelo konzumiraju u učionicama dok učenici razredne nastave matične škole užinu/jelo konzumiraju u blagovaonici škole u razmacima od 15 minuta. **Prije užine učenici peru ruke sapunom i vodom prema protokolu** kako slijedi: u matičnoj i područnim školama svi učenici koji u učionici imaju umivaonik i vodu peru ruke u učionici. U učionicama u kojima nema vode peru ruke kako slijedi: **5.a** i **7.b** u blagovaonici, **6.a**, **6.b** i **7.a** u sanitarnom čvoru u prizemlju.
8. U učionicama u kojima nema vode bit će dostupno dezinfekcijsko sredstvo.
9. Učenici se tijekom nastavnog procesa trebaju pridržavati epidemioloških mjera koje su za njih propisane.
10. Dok vremenski uvjeti to dozvoljavaju, učenici mogu veliki odmor provoditi vani**. Učenici 5. i 6. razreda imaju veliki odmor nakon drugog sata**, a učenici 7.i 8. razreda nakon trećeg sata. Izlaze van u pratnji dežurnog učitelja na desni i lijevi ulaz pored dvorane. Na ulaz kod dvorane desno izlazi 5.a i 5.b razred, a na ulaz kod dvorane lijevo izlazi 6.a i 6.b razred. Dva učitelja dežuraju kod ulaza dvorane lijevo i glavnog ulaza, dva učitelja kod ulaza kod dvorane desno. Na ulaz kod dvorane desno izlazi 7.a i 7.b razred, a na ulaz kod dvorane lijevo izlaze 8.a i 8.b razred. Učenici se ne preobuvaju i ne miješaju s drugim razredima za vrijeme velikog odmora. Za prolazak učenika predviđen je prostor hola pokraj arhive. Ne izlaze na glavni ulaz i ne kreću se ostalim dijelom blagovaonice. Ovo se odnosi samo na MŠ**. U PŠ Slav. Kobaš učenici na veliki odmor izlaze isto kao i prilikom dolaska na nastavu.**

BORAVAK DJELATNIKA U ŠKOLI I UČIONICI

* 1. Djelatnici su obvezni nositi maske/vizire prilikom prolaska hodnikom, holom, drugim zajedničkim prostorijama, kod boravka u zbornici kada je u njoj prisutno više djelatnika, kod međusobne komunikacije djelatnika i komunikacije djelatnika s drugim odraslim osobama.
	2. Djelatnici održavaju socijalnu distancu od 1,5m do 2m prema svim djelatnicima, učenicima i drugim osobama koje dolaze u Školu i tijekom nastave.
	3. Djelatnici izbjegavaju bilo kakav fizički kontakt s drugim djelatnicima, učenicima i drugim osobama koje dolaze u školu.
	4. Djelatnici izbjegavaju bilo kakvo grupiranje – boravak u istoj prostoriji s drugim osobama (zbornica) i u slučaju potrebe koriste se ostali slobodni prostori Škole u vrijeme kad učitelj nema nastavu.
	5. Djelatnici redovito provjetravaju prostorije u kojima borave ili se nalazi veći broj djelatnika u isto vrijeme. Kada je god moguće, tijekom nastave ostaviti prozore otvorene.
	6. Škola zadužuje djelatnika koji kontrolira ulaz u Školu. U matičnoj školi: Anita Čaldarević/Zlata Jurišić/Dagmar Kratofil; u PŠ Brodski Stupnik: Ankica Barac/dežurni učitelj; u PŠ Slavonski Kobaš: Marijana Lužanac/Marko Jagodar/Marija Jagodar**. U Školu ne smiju ulaziti neovlaštene osobe bez odobrenja.** **U Školu iznimno može ući roditelj ili druga osoba koju za to ovlasti ravnatelj.**
	7. Svim djelatnicima, odnosno učiteljima koji ne predaju u nekom razrednom odjeljenju, osim ravnateljici i stručnim suradnicama, zabranjen je ulazak u prostor učionice gdje se odvija nastava.
	8. U slučaju prolaska učenika nekog razrednog odjeljenja na nastavu u školsko dvorište ili u sportsku dvoranu ili odlaska učenika na toalet ili kod ulaska/izlaska učenika iz Škole, djelatnici Škole, odnosno učitelji koji ne predaju tom razrednom odjeljenju udaljavaju se na propisani razmak od učenika.
	9. Kod korištenja zajedničke opreme u prostorima zbornice ili drugim zajedničkim prostorijama ili u učionicama kad u nju ulazi više učitelja, učitelj bi trebao dezinficirati radnu površinu stola i tipkovnicu.
	10. Učitelji moraju oprati ruke sapunom i vodom nakon nastave s jednom razrednim odjelom/odgojno – obrazovnom skupinom, odnosno prije ulaska u drugi razredni odjel/ odgojno – obrazovnu skupinu i u svim drugim slučajevima kada je to potrebno radi održavanja higijene ruku.
	11. **Maske/viziri za lice su obvezne u učionici za učitelje ostalih predmeta koji rade u razrednoj nastavi i u slučaju kada pri izvođenju aktivnosti nije moguće održati razmak od 1,5 m.** Maske za lice i vizire mogu nositi i svi ostali učitelji koji to žele i smatraju potrebnim.
	12. Učitelji su dužni pridržavati se uputa o organizaciji nastave i izbjegavati svaki način rada u razredu koji bi narušio održavanje epidemioloških mjera.

ORGANIZACIJA NASTAVE U ŠKOLI

1. Nastava se u školi organizira za sve učenike od 1. do 8. razreda (Model A, po potrebi Model B) i sva djeca su je obvezna pohađati.
2. Tijekom nastave učenici jednog razreda ne miješaju se s učenicima drugog razreda osim u slučaju odobrenja Stožera civilne zaštite BPŽ.
3. U razrednoj nastavi s učenicima boravi njihova učiteljica razredne nastave i učitelji predmetne nastave koji predaju u tom razredu engleski jezik, glazbenu kulturu, likovnu kulturu i izborne predmete, osim izbornih predmeta gdje se učenici iz više razrednih skupina spajaju, te stručne suradnice škole. O načinu ulaska drugog učitelja u odgojnu skupinu, proceduru i način propisuje ravnatelj uputama za djelatnike.
4. U predmetnoj nastavi s učenicima borave predmetni učitelji i to tako da je što manji broj predmetnih učitelja tijekom dana u jednom razredu, te stručne suradnice škole. Nastava je organizirana u dvosatima i trosatima kad god je to moguće.
5. **Nastava Informatike organizirana je u učionici Informatike vodeći računa o epidemiološkim mjerama.**
6. Dopunska nastava, dodatna nastava i izvannastavne aktivnosti organiziraju se online, osim ako je moguće iste organizirati bez miješanja razreda.
7. Nastava TZK odvija se kad god je to moguće u vanjskim prostorima, odnosno u školskom dvorištu ispred škole i iza škole, na sportskim terenima i to na način da ne dolazi do spajanja ili kontakta razrednih odjeljenja niti u svlačionici, niti u dvorani, niti u vanjskom prostoru. Kod održavanja nastave u zatvorenom prostoru primjenjuju se *Preporuke za treninge i športsko- rekreativne aktivnosti u zatvorenim športskim objektima.*
8. Odmori se organiziraju u različito vrijeme, školsko zvono se ukida, a nastava i nastavni sati započinju u različito vrijeme za različite razredne odjele kako učenici ne bi došli u kontakt s učenicima drugih razrednih odjela. Učenici se kreću izvan učionice samo ako je to nužno.
9. Nastava predmeta kod kojih se spajaju učenici više razrednih odjeljenja (izborna nastava Njemačkog jezika) odvija se na način da se s jednom skupinom učenika iz jednog razrednog odjeljenja nastava odvija u školi, a s ostalima on-line i tako naizmjence po tjednima, osim u slučaju odobrenja Stožera civilne zaštite BPŽ-a.
10. **Za vrijeme trajanja proglašene epidemije COVID-19 ne organizira se izvanučionična nastava – osim u dvorištu škole.**
11. Matična škola radi u jednoj smjeni i to na način da nastava počinje u različito vrijeme kako slijedi: **1.a** u 8.00 sati, **2.a** u 8.15, **3.a** u 8.30, **4.a** u 8.45 ulazeći na glavni ulaz u Školu. Predmetna nastava (**5.a, 5.b, 6.a, 6.b, 7.a, 7.b, 8.a** i **8.b**) počinje u 9.00 sati i učenici ulaze na ulaz kod dvorane. Učenici izlaze iz Škole na iste ulaze/izlaze.
12. Područna škola u Slavonskom Kobašu radi u dvije smjene. U prvoj smjeni Škola počinje s radom u različito vrijeme kako slijedi: **5.k** i **6.k** počinju s radom u 7.30 i ulaze glavni ulaz u Školu, **7.k** i **8.k** počinju s radom u 7.30 i ulaze na sporedni ulaz u Školu. Razredna nastava mijenja smjene tako da su u jednoj smjeni **1.k** i **3.k**, a u suprotnoj smjeni **2.k** i **4.k**. Nastava u prvoj smjeni počinje u 8.00 sati (1.k ili 2.k) i 8.15 sati (3.k ili 4.k), a u drugoj smjeni u 13.00 sati (1.k ili 2.k) i 13.15 sati (3.k ili 4.k). Razredna nastava ulazi na glavni ulaz. Učenici izlaze iz Škole na iste ulaze/izlaze.
13. Područna škola Brodskom Stupniku radi u dvije smjene. Razredna nastava mijenja smjene tako da su u jednoj smjeni učenici **1. s** i **4. s**, a u suprotnoj smjeni **2. s** i **3. s**. Nastava u prvoj smjeni počinje u 8.00 sati (1. s ili 2. s) i 8.15 sati (4. s ili 3. s), a u drugoj smjeni u 12.30 sati (1. s ili 2. s) i 12.45 sati (4. s ili 3. s). Učenici ulaze/izlaze na glavni ulaz.

**POSTUPANJE U SLUČAJU SUMNJE U ZARAZU KOD DJETETA**

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – **pod pazuhom 37,2**, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti Školu.
2. Ako učenici razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Do dolaska roditelja učenik se izolira u prikladnoj prostoriji ( u matičnoj školi u prostoru nekadašnje garderobe, u područnoj školi u Slavonskom Kobašu u učionici Njemačkog jezika, a u područnoj školi u Brodskom Stupniku u učionici Informatike). Odmah po utvrđivanju simptoma učeniku je potrebno osigurati masku za lice, a učitelju koji prati učenika do prostorije za izolaciju i boravi s njime treba osigurati vizir, masku i jednokratnu pregaču. Po odlasku učenika dezinficira se prostorija u kojoj je učenik bio izoliran. Brigu u o bolesnom učeniku do dolaska roditelja u matičnoj školi vode ravnateljica i/ili tajnica škole, u područnoj školi u Slavonskom Kobašu Marko Jagodar u 1. smjeni i Marija Jagodar u 2. smjeni, a u područnoj školi u Brodskom Stupniku Ankica Barac ili dežurni učitelj.
3. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.
4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.
5. Kad se kod učenika utvrdi zaraza COVID-19, postupa se sukladno odluci nadležnog epidemiologa.

IZRAZITO VULNERABILNI (OSJETLJIVI UČENICI/OSOBE)

1. Za svaku izrazito vulnerabilnu osobu (učenika) ili osobu koja dijeli kućanstvo s izrazito vulnerabilnom osobom, potrebno je pojedinačno razmotriti situaciju uzimajući u obzir aktualnu epidemiološku situaciju. Odluku o tome donosi liječnik primarne zdravstvene zaštite kao i o eventualnim drugim posebnim mjerama zaštite poput nošenja maske i sl. (pedijatar, liječnik obiteljske medicine, te za učenike kod izostanaka duljih od mjesec dana liječnik školske medicine). U kućanstvu u odnosu na vulnerabilnog člana preporučuje se izbjegavati bliski kontakt, nositi masku kada je primjereno i provoditi druge preventivne mjere.
2. Roditelji koji smatraju da njihovo dijete pripada u skupinu izrazito vulnerabilne djece i da zbog toga ne može pohađati nastavu u školi dužni su o tome pribaviti mišljenje nadležnog liječnika obiteljske medicine i dostaviti ga Školi prije početka nastave. Za izostanke duže od mjesec dana potrebna je i odluka liječnika školske medicine.
3. Za učenike kojima je utvrđeno da pripadaju u skupinu izrazito vulnerabilne djece i koji o tome imaju potvrdu liječnika obiteljske i školske medicine, kao i za učenike u samoizolaciji ili učenike oboljele od virusa COVID-19 koji nemaju izražene simptome ili nisu u bolnici organizira se nastava na daljinu (virtualno).

U Oriovcu 4. rujna 2020.

Ravnateljica:

Darija Jozić Ratković